Diari Oficial de la Generalitat Valenciana


Sumari del DOGV 2983, del 02-05-1997 (1997/7060)

ORDRE de 8 d'abril de 1997, del Conseller de Sanitat, per la qual es convoca el procediment de l'avaluació de la continuïtat de les direccions de servei i secció dependents de la Conselleria de Sanitat convocades per les resolucions de 9 de maig de 1991 (DOGV núm. 1.550, de 24.05.91) i de 5 de juny de 1992 (DOGV núm. 1.810, de 23.06.92) del director del Servei Valencià de Salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2983

Data del DOGV
:   02-05-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/7060


Data del document
:   08-04-1997

Organisme emissor
:   Conselleria de Sanitat

Tipus de document
:   Ordre

Correcció d'errades

ORDRE de 8 d'abril de 1997, del conseller de Sanitat, per la qual es convoca el procediment de l'avaluació de la continuïtat de les direccions de servei i secció dependents de la Conselleria de Sanitat convocades per les resolucions de 9 de maig de 1991 (DOGV núm. 1.550, de 24.05.91) i de 5 de juny de 1992 (DOGV núm. 1.810, de 23.06.92) del director del Servei Valencià de Salut.   
L'Ordre de 5 de febrer de 1985 del Ministeri de Sanitat i Consum va establir un sistema de promoció als llocs de caps de servei i de secció dels serveis jerarquitzats de les institucions sanitàries de la Seguretat Social. L'article 9 preveu una avaluació específica per a la continuïtat en aquests llocs de les persones que en siguen titulars a l'acabament del primer i el segon quadriennis de l'exercici.  
La disposició transitòria segona del Reial Decret 118/1991, de 25 de gener, sobre selecció i provisió del personal estatutari, determina el procediment segons el qual una comissió haurà d'avaluar la continuïtat dels caps de servei i de secció nomenats pel sistema que regula el cos reial decret.  
Com que ha transcorregut el primer quadrienni de l'adjudicació de les places adjudicades per les resolucions de 30 de març de 1992 (DOGV de 15.04.92), de 26 de gener de 1993 (DOGV de 08.03.93), de 22 de febrer de 1993 (DOGV de 08.03.93), de 22 de març de 1993 (DOGV de 08.04.93), de 14 d'abril de 1993 (DOGV de 03.05.93) i de 7 de juny de 1993 (DOGV de 21.06.93), cal convocar-ne el procés d'avaluació específica dels titulars.  
ORDENE  
1. Convocar l'avaluació específica dels caps de servei i secció de les institucions sanitàries de la Conselleria de Sanitat nomenats pel sistema regulat en l'Ordre de 5 de maig de 1985 que han acomplit un quadrienni en l'exercici dels llocs de treball indicats en l'annex II d'aquesta resolució, d'acord amb les bases que es publiquen en l'annex I d'aquesta resolució.  
2. Els titulars dels llocs de cap de servei i secció que hagen acomplit el primer quadrienni continuaran provisionalment en l'exercici dels seus llocs fins que es publicarà el resultat de l'avaluació a què es refereix aquesta resolució. En acabar l'avaluació de l'activitat, segons el resultat, se'ls hi confirmarà o cessaran.  
València, 8 d'abril de 1997  
El conseller de Sanitat,  
JOAQUÍN FARNÓS GAUCHÍA  
ANNEX I  
Bases  
Primera  
Aquesta convocatòria serà notificada als titulars dels llocs sotmesos a avaluació, la llista dels quals figura en l'annex II.  
Segona  
La persona titular del lloc de treball objecte d'avaluació disposarà del termini d'un mes, comptador des de l'endemà de la publicació de la convocatòria en el Diari Oficial de la Generalitat Valenciana, per a presentar en la Direcció General de Recursos Humans la següent documentació:  
a) Una memòria de l'organització, el funcionament i les activitats de la unitat assistencial que dirigeixen, amb la inclusió de propostes concretes d'actuació i d'estructuració.  
b) Un currículum professional que abaste el període en què ha exercit el lloc de treball que s'avalua.  
Tercera  
3.1 En el termini d'un mes comptador des de l'endemà de la publicació d'aquesta convocatòria, la comissió de direcció de l'hospital, a proposta del director mèdic, emetrà un informe sobre la conveniència de la continuïtat en el lloc de treball del cap del servei o de la secció que és sotmés a l'avaluació.  
3.2 En el mateix termini, la junta clínica podrà enviar a la comissió de direcció de la institució un informe sobre la conveniència de la continuïtat en el lloc de treball del cap del servei o de la secció que és sotmés a l'avaluació.  
Quarta  
La comissió d'avaluació, els membres de la qual seran designats pel conseller de Sanitat, tindrà la composició següent, segons determina la disposició transitòria 2.4 del Reial Decret 18/1991, de 25 de gener:  
- President: el director general d'Atenció Especialitzada.  
- Vocals:  
· El director territorial de la Conselleria de Sanitat de la província en què estiga la institució, o el càrrec directiu que hi delegue.  
· El director de l'hospital o el director mèdic de la institució.  
· Un cap de servei o de secció de la mateixa especialitat d'un servei jerarquitzat que tinga la destinació en una altra institució sanitària.  
· Un cap de servei o de secció d'una altra especialitat que tinga la destinació en la mateixa institució, nomenat a proposta de la junta tècnica assistencial.  
- Secretari: serà designat per l'autoritat convocant entre el personal funcionari administratiu amb titulació superior destinat en unitats o institucions de la Conselleria de Sanitat. no tindrà vot en les qüestions relatives a l'avaluació de les persones interessades.  
La llista dels membres de la comissió serà publicada al tauler d'anuncis dels serveis centrals de la Conselleria de Sanitat.  
Cinquena  
5.1 Desenvolupament de l'avaluació  
a) Exposició de la memòria i del currículum professional: la persona interessada exposarà i defensarà davant la comissió, en sessió pública, un resum de la memòria i del currículum que havia aportats, en un temps màxim de 30 minuts.  
b) Entrevista pública: els membres de la comissió d'avaluació entrevistaran en sessió pública i durant el temps màxim d'1 hora, la persona interessada sobre la memòria, el currículum i els informes que hi haja en l'expedient. Per a això, la persona interessada podrà conéixer aquests informes durant els 10 dies hàbils anteriors a aquest acte.  
5.2 La qualificació que atorgarà la comissió, que haurà de ser adoptada per la majoria dels seus membres, serà una proposta favorable o desfavorable a la continuïtat de la persona interessada.  
5.3 Independentment de l'explicació dels motius de la decisió i de la possibilitat que els membres de la comissió puguen incorporar vots particulars a l'acta de la sessió de qualificació si no hi estan d'acord, la comissió farà pública, en els taulers d'anuncis de la Conselleria de Sanitat, únicament la qualificació final favorable a la continuïtat o desfavorable a la continuïtat que hagen merescut els professionals avaluats.  
5.4 L'acta de la sessió serà enviada a la Direcció General de Recursos Humans. La proposta tindrà caràcter vinculant, llevat que hi haguera defectes essencials de procediment. El director general de Recursos Humans notificarà individualment la qualificació obtinguda a les persones interessades.  
Sisena  
Si la qualificació de l'avaluació és favorable a la continuïtat, la persona interessada serà confirmada en el seu lloc de treball de cap de servei o de secció.  
Setena  
En cas contrari, quan la qualificació siga contrària a la continuïtat o la persona interessada renuncie a l'avaluació, cessarà com a cap de servei o de secció i s'incorporarà a una plaça de facultatiu especialista en el servei jerarquitzat corresponent. No obstant això, d'acord amb la disposició addicional de l'Ordre de 5 de febrer de 1985, els facultatius que, en el moment de publicar-se aqueixa ordre en el Butlletí Oficial de l'Estat, exercien una plaça en propietat de cap de departament, cap de servei o cap de secció de les institucions sanitàries de la Seguretat Social i que per voluntat pròpia accedisquen a llocs de cap de servei o de secció d'acord amb el procediment establit en aqueixa ordre, en el cas que deixaren d'exercir aquests llocs, seguirien mantenint la mateixa categoria i el mateix complement de destinació establits per a la plaça que ocupaven abans d'accedir al nou sistema.  
Vuitena  
Contra aquest ordre i tots els actes administratius del director general de Recursos Humans que se'n deriven, es podran interposar recursos contenciosos administratius davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors a partir de la publicació de l'acte contra el qual s'haja recorregut. Això caldrà comunicar-ho prèviament a l'òrgan que haja dictat l'acte que s'impugne.  
Contra els actes de la comissió d'avaluació podrà interposar-se un recurs ordinari davant el director general de Recursos humans, fent ús del que diu l'article 2 de l'Ordre de 10 de març de 1997 de la Conselleria de Sanitat, en el termini d'un mes comptador des de l'endemà de la publicació de la resolució corresponent.  
ANNEX II  
Llocs de treball que són objecte de la present convocatòria  
Província d'Alacant  
Hospital Mare de Déu dels Lliris d'Alcoi  
Rius Jordá, Francisco Javier Ginecologia i obstetrícia  
 Cap del servei  
Hospital Universitari de San Juan de Alicante  
López Prats, Fernando Traumatologia i cirurgia ortopèdica  
 Cap del servei  
González Machado, Juan L. Anestèsia i reanimació  
 Cap del servei  
Romero Maroto, Jesús Urologia  
 Cap del servei  
Minguell Uribe, Jorge Oncologia radioterapèutica  
 Cap del servei  
Hospital General d'Elda  
Mayoral Azofra, Emilio Rehabilitació  
 Cap del servei  
Pérez Barba, Carlos Medicina interna  
 Cap del servei  
Alonso González, M. Peña Radiodiagnòstic  
 Cap del servei  
Andrés Ferràndiz, Juan Anàlisis clíniques  
 Cap del servei  
Sánchez Pérez, Calixto A. Anestesia i reanimació  
 Cap del servei  
Hospital General d'Alacant  
Olivares Martín, Jesús Nefrologia  
 Cap del servei  
Casillas Ruiz, Agustín Cirurgia cardiovascular  
 Cap del servei  
Matías-Guiu Guia, Jorge Neurologia  
 Cap del servei  
Hospital General d'Elx  
Laborda Cuartero, Severiano Rehabilitació  
 Cap del servei  
Tormo Díaz, M. Consuelo Anàlisis Clíniques  
 Cap del servei  
Província de Castelló  
Hospital General de Castelló de la Plana  
Cañigral Ferrando, Guillermo Hematologia i hemoteràpia  
 Cap del servei  
Diago Torrent, José L. Cardiologia  
 Cap del servei  
Alós Almiñana, Manuel J. Farmàcia hospitalària  
 Cap del servei  
Abizanda Campos, Ricardo Medicina intensiva  
 Cap del servei  
Hospital Gran Via de Castelló de la Plana  
Pesudo Calatayud, Silvia Anàlisis clíniques  
 Cap del servei  
Província de València  
Hospital Doctor Peset de València  
Rafecas Renau, Javier Hematologia i hemoteràpia  
 Cap del servei  
Ortiz Monzón, Eduardo Angiologia i cirurgia vascular  
 Cap del servei  
Hospital Clínic Universitari de València  
Lledó Matoses, Salvador Cirurgia general i de l'aparell digestiu  
 Cap del servei  
Cuñat de la Hoz, José Medicina intensiva  
 Cap del servei  
Hospital La Fe de València  
Basomba Riba, Antonio Al·lergologia  
 Cap del servei  
Piñón Sellés, Francisco Endocrinologia  
 Cap del servei  
Hospital Lluís Alcanyís de Xàtiva  
Mora Amérigo, Enrique Rehabilitació  
 Cap de la secció  
Polo Peris, Alfonso C. Urologia  
 Cap del servei  
Rodríguez Serra, Manuel Medicina intensiva  
 Cap de la secció  
Hospital de Requena  
Martínez Carrascal, Antonio Pediatria  
 Cap del servei